এক প্রশ্নের উত্তরে তিনি বলেন, প্রাথমিক সিদ্ধান্ত অনুযায়ী আমরা শুধু ভ্যাট পাব। ডিউটি মওকুপের জন্য জ্বালানি ও খনিজ সম্পদ মন্ত্রণালয় থেকে জাতীয় রাজস্ব বোর্ডের (এনবিআর) কাছে চিঠি দেওয়া হয়েছে। এনবিআর সেটি অর্থ মন্ত্রণালয়ে পাঠিয়েছে। সবচেয়ে বড় কথা হলো, জাহাজটি দেশের গ্যাস সংকট নিরসনে ব্যবহৃত হবে ফ্লোটিং স্টোরেজ অ্যান্ড রিগ্যাসিফিকেশন ইউনিট (এফএসআরইউ) বা ভাসমান টার্মিনাল হিসেবে এবং ১৫ বছর পর জাহাজের মালিকানা সরকারের হয়ে যাবে।